Document ID: 32014R0713

NEUVOSTON ASETUS (EU) N:o 713/2014,
annettu 24 päivänä kesäkuuta 2014,
tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 1388/2013 muuttamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 31 artiklan,
ottaa huomioon Euroopan komission ehdotuksen,
sekä katsoo seuraavaa:
(1)
Jotta voitaisiin varmistaa sellaisten tiettyjen tavaroiden riittävä ja keskeytymätön saatavuus, joita ei tuoteta riittävästi unionissa, ja jotta tiettyjen maatalous- ja teollisuustuotteiden markkinoille ei aiheutettaisi häiriöitä, neuvoston asetuksella (EU) N:o 1388/2013 (1) on avattu autonomisia tariffikiintiöitä. Mainittuihin tariffikiintiöihin kuuluvia tuotteita voidaan tuoda unioniin alennetuin tullein tai tullitta. Edellä esitetyistä syistä on tarpeen avata 1 päivästä heinäkuuta 2014 kuudelle uudelle tuotteelle asianmukaisen suuruiset tullittomat tariffikiintiöt.
(2)
Lisäksi nykyisiä unionin autonomisia tariffikiintiöitä olisi eräissä tapauksissa mukautettava. Kahdessa tapauksessa tuotteen kuvausta on tarpeen muuttaa selkeyden ja uusimman tuotekehityksen huomioon ottamiseksi. Erään toisen tuotteen osalta toinen Taric-koodeista on tarpeen poistaa, koska luokittelu kahteen Taric-koodiin ei enää ole tarpeen. Kolmen muu tuotteen osalta kiintiömääriä on tarpeen korottaa talouden toimijoiden ja unionin etujen mukaisesti.
(3)
Kahden muun tuotteen osalta olisi unionin autonomiset tariffikiintiöt lisäksi suljettava siten, että sulkeminen tulee voimaan 1 päivänä heinäkuuta 2014 ja 1 päivänä tammikuuta 2015, sillä ei ole enää unionin etujen mukaista myöntää näitä kiintiöitä mainittujen ajankohtien jälkeen.
(4)
Sen vuoksi asetus (EU) N:o 1388/2013 olisi muutettava tämän mukaisesti.
(5)
Koska tiettyjen tämän asetuksen mukaisten autonomisten tariffikiintiöiden mukautusten on tultava voimaan 1 päivänä heinäkuuta 2014, tätä asetusta olisi sovellettava samasta päivästä alkaen, ja sen olisi tultava voimaan päivänä, jona se julkaistaan Euroopan unionin virallisessa lehdessä,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EU) N:o 1388/2013 liitteessä oleva taulukko seuraavasti:
1)
lisätään tämän asetuksen liitteessä I olevia tariffikiintiöitä, joiden järjestysnumerot ovat 09.2830, 09.2831, 09.2832, 09.2834, 09.2835 ja 09.2836, koskevat rivit asetuksen (EU) N:o 1388/2013 liitteessä olevan taulukon toisessa sarakkeessa olevien CN-koodien järjestystä noudattaen;
2)
korvataan tariffikiintiöitä, joiden järjestysnumerot ovat 09.2629, 09.2631, 09.2639, 09.2668, 09.2669, 09.2806 ja 09.2818, koskevat rivit tämän asetuksen liitteessä II olevilla riveillä;
3)
poistetaan tariffikiintiötä, jonka järjestysnumero on 09.2930, koskeva rivi;
4)
poistetaan tariffikiintiötä, jonka järjestysnumero on 09.2639, koskeva rivi.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä heinäkuuta 2014 lukuun ottamatta 1 artiklan 4 kohtaa, jota sovelletaan 1 päivästä tammikuuta 2015.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 24 päivänä kesäkuuta 2014.

Labels: 7
3
15
1